Рамшына (Шклоўскі раён)

Ра́мшына (, ) — вёска ў Шклоўскім раёне Магілёўскай вобласці. Уваходзіць у склад Старашклоўскага сельсавета.

Да 2013 года вёска ўваходзіла ў склад Чарнаруцкага сельсаветаРешение Могилевского областного Совета депутатов от 20.11.2013 N 23-1 Об изменении административно-территориального устройства некоторых административно-территориальных единиц Могилевской области .

 Назва 
Назва Рамшына адыменнага (антрапанімічнага) паходжання, ад балцка-літоўскага імені Ramšys. Яно ўтворанае ад асновы Ram- (< літоўскае ramus «спакойны») і антрапанімічнага пашыральніка -š-.

Тут сама на поўдні ад Рамшына адыменныя тапонімы Карбатоўка, Супшынка, ад аднаасноўных імёнаў тыпу Kar-but-as, Supšys.

Гэтыя тапонімы працягваюць паласу з адыменных тапонімаў, што ідзе на Бялынічы ад Талачына (а перад ім — ад Сянна і Бешанковічаў): Людвінаў, Эсьмоны, Боўсевічы, Пупса, Варгуццева, Гірымшчына, Табараўшчына (ад імёнаў тыпу Liud-vin’as, Eis-mant’as, Bausys, Pupsys, Vargutis, Gi-rim’as, Ta-bar’as).

Узнікненне ўсіх гэтых тапонімаў можа адносіцца да XV стагоддзя, калі пры вялікім князю літоўскім Казіміры на ўсходзе і поўдні з мэтай змацавання дзяржавы рассяляліся літоўскія баяры, збольшага з тэрыторый цяперашняй Беларусі, прылеглых да сучаснай літоўскай мяжыАдкуль Бешанковічы // Arche. № 2. 2021. Стар. 50-53..

Іншае Рамшына, такога ж паходжання і ў такім жа тапанімічным акружэнні, — паміж Сянном і Віцебскам.

 Вядомыя асобы 
 Сяргей Аляксандравіч Рынкевіч (1886—1955) — савецкі інжынер-электрык.
 Браніслаў Алегавіч Галяшэвіч (нар. 1960) — беларускі педагог, спецыяліст у галіне агульнай і музычнай педагогікі. Доктар педагагічных навук (2012), дацэнт (2004).

 Крыніцы 

 Спасылкі 

Катэгорыя:Старашклоўскі сельсавет
Катэгорыя:Населеныя пункты Шклоўскага раёна